b'\n_START_ARTICLE_\nIzobra\xc5\xbeevalni program\n_START_PARAGRAPH_\nIzobra\xc5\xbeevalni program je program, po katerem poteka izobra\xc5\xbeevanje in omogo\xc4\x8da pridobiti izobrazbo na neki ravni na nekem podro\xc4\x8dju ali na neki smeri. Po javnoveljavnih izobra\xc5\xbeevalnih programih se po zakonu pridobi javnoveljavna (formalna) izobrazba. Po zakonu o organizaciji in financiranju vzgoje in izobra\xc5\xbeevanja vsebuje izobra\xc5\xbeevalni program splo\xc5\xa1ni in posebni del. Splo\xc5\xa1ni del vsebuje ime programa, cilje, trajanje, obvezne na\xc4\x8dine preverjanja in ocenjevanja, pogoje za vklju\xc4\x8ditev in pogoje za napredovanj in dokon\xc4\x8danje izobra\xc5\xbeevanja ter naziv poklicne oziroma strokovne izobrazbe, ki se pridobi po uspe\xc5\xa1no kon\xc4\x8danem izobra\xc5\xbeevanju, le gre za programe poklicnega in strokovnega izobra\xc5\xbeevanja. Posebni del programa vsebuje predmetnik, kataloge znanja in izpitne kataloge ali u\xc4\x8dne na\xc4\x8drte ter obseg znanja, ki ga morajo imeti izvajalci, ter obseg in vsebino izobra\xc5\xbeevanja, ki se izvaja pri delodajalcu, in organizacijo izobra\xc5\xbeevanja, ko gre za programe poklicnega in strokovnega izobra\xc5\xbeevanja. Izobra\xc5\xbeevalni program za PSI vsebujejo splo\xc5\xa1noizobra\xc5\xbeevalni, strokvnoteoreti\xc4\x8dni in prakti\xc4\x8dni del. Vsebine vsakega dela so vnaprej dolo\xc4\x8dene, lahko pa se izvajajo tudi integrirano.'